"36 шықәса иареи сареи аус еицаауан. Арҵаҩрагьы иамоуп иара ахатә ҷыдара, арҵаҩрагьы злымҵуа дыҟоуп, аха иара ԥсҭазаарала дырҵаҩын, ԥсабарала дырҵаҩын. Ахаан астудент диқәҵәҟьомызт, аха иара изирҵоз зегьы реиҳа ирҵон. Алекциа даныҩнашылалак, зегьы ишьҭалан ицон, абас бзиа дырбон. Иара ианахәҭаз дхаан, ианахәҭаз дыџьбаран. Иара имаз агәаҩра даҽаӡәы игәырҩараны иҟаиҵаӡомызт. Аԥсуа интеллигент, аеталон ҳәа ӡәыр дыздыруазар – абри Владимир Касланӡиа иоуп", — ҳәа азгәеиҭеит Ҭарба арадио Sputnik Аԥсны аефир аҟны.